Robert Bergsaker

Robert Bergsaker (født 6. mars 1914, i Minneapolis, USA men oppvokst på Lillehammer, død 18. september 2009) var forfatter og predikant. Bergsaker var misjonær i India, Bangladesh, Thailand og Nepal, hvor han særlig var engasjert med helse- og omsorgsarbeid. Bergsaker er omtalt som «misjonens Thor Heyerdahl» og som «oppdagelsesmisjonær av klasse», særlig etter sine reiser til Nepal i 1949 og 1950.
Bergsaker vokste opp og gikk på skole på Lillehammer. Senere flyttet han til Oslo. Han utdannet seg til gullsmed, tegner og faglærer. Han har studert ved Kunst og Hådverksskolen i Oslo.
I 1943 ble Bergsaker frelst, døpt og tillagt pinsemenigheten Salem Oslo. Han kjente kallet til å bli misjonær og tok både misjonskurs og bibelskole i Oslo / London. Han var gift med misjonær Gerd Bergsaker som døde i 2000.
Robert Bergsaker døde på Harestua 18. september 2009 og ble gravlagt fra Vestre Gravlund kapell (Oslo), 6. oktober.


== India ==
I 1947 reiste han og ektefellen Gerd Bergsaker til India. Familien Bergsaker var to perioder (sju år) som misjonærer i India, frem til 1956. Bergsaker underviste ved misjonens bibelskole.


== Nepal ==
Første gang Bergsaker var i Nepal, var i 1949 til 1950. Nepal var da et «lukket» land for kristen misjon. Han fikk anledning til å arbeide i landet, som medarbeider på en amerikansk vitenskapelig forskningsekspidisjon.
I 1957 ble Nepal åpnet for kristen misjonvirksomhet som drev sosialt og humanitært arbeid. Bergsaker var blant de første misjonærene som reiste ut. Senere ble det fire perioder over flere år i Nepal som misjonær. Han fikk følge utviklingen i landet på nært hold og hans oppgaver var å lede byggearbeider innen helse og omsorg. Blant annet sykehus og attføringshjem for spedalske.
Da Bergsaker kom til Nepal i 1949, var han den første kristne misjonær (pionermisjonær) i Nepal. Det hadde ikke tidligere vært noen kristen misjon, og det regnes derfor med at det ikke var noen kristne i landet. Senere har flere misjonsorganisasjoner hatt misjonærer i landet og i 2004 regnes det med at det er omtrent 700 000 kristne i Nepal.


== Krigsår i Norge ==
Under den andre verdenskrig satt Bergsaker en tid i fangenskap i Grini fangeleir. Sammen med andre kristne hadde de i levende kristent fellessakp. Blant annet satt han der sammen med Ole Hallesby. Sine opplevelser fra Grini dlere Bergsaker i boken Spenningens år, der han forteller om de dødsdømtes salmesang og om nattverdsgudstjeneste i dysenteribrakka.


== Bangladesh og Thailand ==
I 1971 var Bergsaker en kort tid i Bangladesh, der han hadde tilsyn med byggingen av et barnehjem. Han har også en periode undervist ved misjonene bibelskole i Thailand.


== Predikant og lærer ==
Under hjemmeoppholdene i Norge, mellom periodene som misjonær, var Bergsaker engasjert som lærer i skolen. Han er også brukt som predikant, og regnes for å være en god forkynner med stor fortellerglede. Dette beriker og gjør hans taler levende.


== Forfatteren ==
Bergsaker har skrevet 23 bøker, de fleste ble utgitt på Filadelfiaforlaget som senere endret navn til Rex forlag. Noen bøker inngikk i Den kristen bokringen, og Tenår-ringen, som var forlagets bokklubb. Flere er oversatt til andre språk. De fleste bøkene er fortellende, der Bergsaker deler av sine mange opplevelser som misjonær. I bøkene kommer Bergsakers interesse for antropologi og historie, kanskje særlig bibelhistorie  fram. Noen av bøkene er skrevet som reisebøker fra profeter og apostlers fotspor, blant annet Peter, Paulus, Moses og Thomas. Bøkene er solgt i 250 000 eksemplar og enkelte bøker er oversatt til seks språk. I boken Spenningens år (1970), deler Bergsaker av sine opplevelser i krigsfangenskap på Grini. Boken skiller seg fra andre tilsvarende bøker ved at den forteller om et levende kristent fellesskap mellom enkelte av fangene.


=== Bibliografi ===
Bergsaker har skrevet 23 bøker. Flere av dem er oversatt til andre språk.

1951 Bak Nepals lukkede dør. Filadelfiaforlaget, 167 s.
1953 Ved Ganges og Jumnas bredder. Filadelfiaforlaget, ? 223 s.
1960 På kanten av verdens tak. Filadelfiaforlaget, 213 s.
1968 Øst og vest for Brahmaputra. Blant stammefolk og fremmede religioner. Filadelfiaforlaget, 198 s.
1970 Spenningens år. (Illustr. av Birger Imislund) Filadelfiaforlaget, 186 s. (Den Kristne bokringen)
1970 Trekløveret i jungelen. Filadelfiaforlaget, 123 s.
1972 Storm over Bangla Desh. Filadelfiaforlaget, ISBN 82 534 0004 7
1975 Der stenene taler. Filadelfiaforlaget, ? 163 s. (Den Kristne bokringen) ISBN 82-534-0308-9
1976 Sigøynerne i Bengalbukta redder liv. Filadelfiaforlaget, 122 s. (Tenår-ringen) ISBN 82-534-0292-9
1977 Gjennom mystikkens land til Tibets grense. Filadelfiaforlaget, 170 s. (Den Kristne bokringen) ISBN 82-534-0359-3
1978 Det hemmelighetsfulle Himalaya-riket. Filadelfiaforlaget, 137 s. (Tenår-ringen) ISBN 82-534-0389-5
1979 Thai, Kinas eldste bror og livet ved Siambukta. Filadelfiaforlaget, 189 s. ISBN 82-534-0422-0
1980 Jungelsoldaten i Mount Everests skygge. Filadelfiaforlaget, 119 s. ISBN 82-534-0501-4
1981 Orienten mellom Tigris og Indus. Andaktsbokforlaget, 213 s. ISBN 82-534-0546-4
1983 På kryss av Paulus spor til de sju menigheter i Lille-Asia- og videre. 296 s. ISBN 82-534-0603-7
(?)  Trekløveret i jungelen Filadelfiaforlaget, 123 s.
1984 Med pilegrimsstrømmen langs Ganges. 145 s. (Tenår-ringen) ISBN 82-534-0653-3
1986 I profeten Moses spor, fra Nilen gjennom Sinai til Kanaan. Rex forlag, 191 s. ISBN 82-7388-009-5
1989 På profetenes stier. Rex forlag, 209 s. ISBN 82-7388-083-4
1992 Veien til Lhasa- Tibets hjerte. Rex forlag, 235 s. ISBN 82-7388-229-2
1994 Etter apostelen Johannes til Patmos (Med kommentar til Åpenbaringens bok) Rex forlag, 158 s. ISBN 82-7388-343-4
1998 I apostelen Tomas spor fra Jerusalem til India og religionene han møtte. (Fra Jerusalem til India) Rex forlag, 190 s. ISBN 82-7388-567-4


== Se også ==
De Norske Pinsemenigheters Ytre Misjon


== Referanser ==


== Litteratur ==
Delia, Tore. 2004. Robert Bergsaker – 90 år. Korsets Seier, mars 2004
Johansen, Oddvar; Hagen, Kjell; Nyen, Astrid Neema; Kolbjørnsrud, Paul og Filberg, Trond. 2010. I all verden. Pinsemisjon i 100 år. PYM 100 år 1910-2010 (jubileumsskrift) De norske pinsemenigheters ytremisjon (PYM).
Johansen, Jahn Otto. 1999. I grenseland: Erindringer fra en stor og en liten verden. Aschehoug.
Nilsen, Oddvar. 1982. Lys på stien. Filadelfiaforlaget AS. side 259. ISBN 82-534-0599-5
Østbye, David André. 2009. Robert Bergsaker. Korsets Seier, 16. oktober 2009, side 25.